**תקנות ונהלים להצעת ועדות בוחנים לבחינות מגיסטר ולבחינות דוקטור**

\* הנהלים מוצגים בהדגשה

**תקנה מס' 29.01 ועדת בוחנים לבחינת גמר לתואר מגיסטר**

הדיקן ימנה, בהתאם להמלצת הוועדה ללימודי מוסמכים, ועדת בוחנים בת שלושה חברים או יותר בהרכב הבא:

|  |  |
| --- | --- |
| א. | המנחה, שיהיה יושב-ראש ועדת הבוחנים. |
| ב. | אחד או שני חברי הסגל האקדמי בדרגת מרצה ומעלה או בעלי תואר דוקטור בדרגה שקולה בסגל המחקרי.  **יש לכלול כל מנחה ששימש כמנחה קבוע במהלך היסטוריית ההנחיה (כדאי לעבוד עם תדפיס). אם יש מנחה מחליף שלא היה פעיל בעת ההחלפה, הוא יכול לבקש בכתב שלא להשתתף בוועדה (תוך שהוא מצהיר שלא היה לו קשר למחקר). מנחה מחליף שהיה לו קשר למחקר – עדיף שייכלל בוועדה.** |
| ג. | מומחה מקצועי מתחום נושא החיבור, שלא מאותה היחידה, (בוחן-חוץ), שאינו מקורב למועמד או ממונה ישיר שלו. במקרים מיוחדים יוכל מורה נלווה מאותה יחידה לשמש כבוחן-חוץ בהתאם לדרישות תת-סעיף זה, בתנאי שאין לו נגיעה ישירה למועמד.   * **לפי התקנה יש לצרף מכתב המסביר מדוע המקרה הוא מקרה מיוחד. בנוסף יש להקפיד על כך שאין קשר בין המורה הנלווה והסטודנט. כולל קשרי עבודה.** * **אם יש מנחה שותף מפקולטה שונה משל המנחה הראשי – בוחן החוץ צריך להיות מפקולטה שלישית (שונה משל המנחים).** |
| ד. | מומלץ שלפחות אחד הבוחנים יהיה בדרגת המנחה, או בכיר ממנו.  **אמנם התקנה רק ממליצה על בוחן נוסף בדרגת המנחה, אולם במקרים שאין בוחן נוסף בדרגת המנחה יש לצרף מכתב המנמק מדוע.** |
| ה. | במקרה של שני מנחים, תורכב ועדת הבוחנים מארבעה חברים לפחות, כשהמנחה האחראי משמש כיושב-ראש ועדת הבוחנים, והמנחה השני והחברים האחרים לפי הסעיפים ב', ג', ד' לעיל.  **במקרה של שלושה מנחים – ימונו שלושה בוחנים נוספים לפי התקנות**. |
| ו. | החליט הדיקן למנות ועדת בוחנים של יותר משלושה, ימונו הבוחנים הנוספים בהתאם לסעיפים ב', ג', ד' לעיל. |
| ז. | כאשר חיבור הוא מסוג עבודת-גמר, תהיה ועדת הבוחנים מורכבת מהמנחה/מנחים ומבוחן נוסף בעל רמת מומחיות נאותה, ובתנאי שאין לו נגיעה ישירה לסטודנט. |

**לפני החתימה על טופס ההצעה אבקש להקפיד על כך שהטופס מלא כנדרש (דרגות בוחנים, הקשר שלהם למחקר, כתובות דוא"ל של בוחנים מחוץ לטכניון, האופן שבו הם מעדיפים לקבל את החיבור וכד'). כאשר מצוין שלבוחן מסוים אין קשר למחקר – אבקש לוודא שאכן אין כל קשר למחקר (למשל כתיבת מאמר משותף).**

**נוהל בוחן מרחוק:**

**על פי הנהלים, הבוחנים והנבחן יהיו נוכחים בעת הבחינה. מקרים מיוחדים יאושרו מראש ובזמן סביר על ידי דיקן בית הספר. במקרה שאושר לבוחן להיעדר מהבחינה הוא יידרש להשתתף באמצעות הטלפון או אמצעי אלקטרוני אחר, שיהיה פתוח בזמן הבחינה ויאשר את תוצאות הבחינה ואת דו"ח הבחינה בחתימתו. בוחן חיצוני לבחינה אינו יכול להיות "בוחן מרחוק".**

**תקנה מס' 37.01 ועדת בוחנים לבחינת גמר לתואר דוקטור**

הדיקן ימנה, בהתאם להמלצת הוועדה ללימודי מוסמכים, ועדת בוחנים בת שלושה בוחנים או יותר בהרכב הבא:

|  |  |
| --- | --- |
| א. | המנחה, שיהיה יושב-ראש ועדת הבוחנים. |
| ב. | חבר הסגל האקדמי בדרגת פרופסור משנה ומעלה או בדרגה שקולה בסגל המחקרי.   * **יש לכלול כל מנחה ששימש כמנחה קבוע במהלך היסטוריית ההנחיה (כדאי לעבוד עם תדפיס). אם יש מנחה מחליף שלא היה פעיל בעת ההחלפה, הוא יכול לבקש בכתב שלא להשתתף בוועדה (תוך שהוא מצהיר שלא היה לו קשר למחקר). מנחה מחליף שהיה לו קשר למחקר – עדיף שייכלל בוועדה.** * **לפי הנוהל יש למנות בוחן נוסף, מלבד המנחה, שהשתתף בבחינת המועמדות.** |
| ג. | מומחה מקצועי מחוץ לטכניון ברמה נאותה (בוחן חוץ), שאינו מקורב למועמד או ממונה ישיר שלו.  **הבוחן החיצוני לא יכול להיות מורה נלווה, גם לא בפקולטה אחרת. גם לא במקרה מיוחד.** |
| ד. | מומלץ שלפחות אחד הבוחנים יהיה בדרגת המנחה, או בכיר ממנו.  **אמנם התקנה רק ממליצה על בוחן נוסף בדרגת המנחה, אולם במקרים שאין בוחן נוסף בדרגת המנחה יש לצרף מכתב המנמק מדוע.** |
| ה. | במקרה של שני מנחים תורכב ועדת הבוחנים מארבעה חברים לפחות, כשהמנחה האחראי משמש כיושב ראש ועדת הבוחנים, והמנחה השני והחברים האחרים נקבעים לפי הסעיפים ב' ג' ד' לעיל.  **במקרה של שלושה מנחים – ימונו שלושה בוחנים נוספים לפי התקנות.** |
| ו. | החליט הדיקן למנות ועדת בוחנים של יותר משלושה, יהיו הבוחנים הנוספים חברי הסגל האקדמי בדרגה מפרופסור משנה ומעלה, או בדרגה שקולה בסגל המחקרי, או חברי סגל בדרגת מרצה שהם בעלי תואר דוקטור, או מומחים מקצועיים מחוץ לטכניון ברמה נאותה, שאינם משתלמי בית-הספר ואינם ממונים ישירים של הסטודנט. |
| ז. | פרט למנחה או למנחים יתמנו הבוחנים לאחר שיודיעו על נכונותם לשמש בוחנים. על הבוחנים להגיש את חוות-דעתם בכתב תוך חודשיים מיום קבלת החיבור. |

**לפני החתימה על טופס ההצעה אבקש להקפיד על כך שהטופס מלא כנדרש (דרגות בוחנים, הקשר שלהם למחקר, כתובות דוא"ל של בוחנים מחוץ לטכניון, האופן שבו הם מעדיפים לקבל את החיבור וכד'). כאשר מצוין שלבוחן מסוים אין קשר למחקר – אבקש לוודא שאכן אין כל קשר למחקר (למשל כתיבת מאמר משותף).**

**נוהל בוחן מרחוק:**

**על פי הנהלים, הבוחנים והנבחן יהיו נוכחים בעת הבחינה. מקרים מיוחדים יאושרו מראש ובזמן סביר על ידי דיקן בית הספר. במקרה שאושר לבוחן להיעדר מהבחינה הוא יידרש להשתתף באמצעות הטלפון או אמצעי אלקטרוני אחר, שיהיה פתוח בזמן הבחינה ויאשר את תוצאות הבחינה ואת דו"ח הבחינה בחתימתו. בוחן חיצוני לבחינה אינו יכול להיות "בוחן מרחוק".**